Anders Lysne (professor)

**Anders Lysne** (1926–2015) var professor i pedagogikk ved Universitetet i Oslo, sønn av Dominikus Lysne (1893–1966) og Kari Wendelbo Rå (1895–1976), gift med Aslaug Brandshaug Lysne (f. 1928). Han var bror til kjemiker og rektor David Wendelbo Lysne (f. 23. november 1924) og dr. ing. og professor Dagfinn Lysne (1934–2000).

Etter at han var ferdig utdannet lærer fikk Lysne Fulbright–stipendiat i USA 1956–1957. Han tok magistergraden i pedagogikk 1960.

Lysne var lærer i folkeskole, folkehøgskole og amerikansk highschool i til sammen 7 år, han var ansatt ved Bergen lærerskole (1958–1961) og Pedagogisk forskningsinstitutt (UiO) i 35 år som lektor, dosent og professor (1961–1996). Lysne var i denne perioden instituttstyrer og medlem av det akademiske kollegium ved UiO, og han representerte universitetet i Evalueringsutvalget for skoleverket 1972–1978. Han var også leder for det nasjonale Immatrikuleringsutvalget 1973–1996. Lysne underviste og var styremedlem ved den internasjonale sommerskolen ved Universitetet i Oslo, og var også direktør ved denne 1984–1993.

Lysnes spesialområde var pedagogisk psykologi (utviklings- og personlighetspsykologi, skolefobi, selektiv mutisme (situasjonsbestemt mutisme), foruten pedagogisk historie. Han er internasjonalt kjent for sin forskning omkring barn med psykiske lidelser.

## Bibliografi, noen viktige publikasjoner
* Lysne, Anders (1965). Arbeids- og aktivitetsskolen i Europa. Står i Einar Ness ed. «Arbeids- og aktivitetsskolen i Norge, Europa og USA, s. 7–68.  
* Lysne, Anders (1969): *Frustrasjon og prestasjon*.
* Lysne, Anders (1970): *Aspirasjon og prestasjon*, doktoravhandling.
* Lysne, Anders (1978): *Karakterer – Bruk og misbruk*. NKS-forlaget, Oslo, 120 sider. ISBN 8250808312
* Lysne, Anders (1979): Skolens hovdoppgaver. Ståpr i «Pedagogikkens søkelys – A spotlight on Eductional Problems», s. 83–97.
* Lysne, Anders (1984): Grading of Student's Attainment: Purposes and Functions. Scandinavian Journal of Educational Research , 28, 149–165.
* Lysne, Anders (1988). Formingsfagets utvikling – og betydningen av «Notodden». Står i «Lærerutdanning i Telemark gjenom 250 år», S. 272–339
* Lysne, Anders (1995): Skjønnhetens lysglimt i tilværelsem. Står i «Visuelle kunstfag og drama» Jubileums-skrift for Statens lærerhøgskole i forming, Oslo, s. 32–36.
* Lysne, Anders (1995): Elective Mutism: Special treatment of a special case. Scandinavian Journal of Educarional Research, Vol. 39, no. 2.
* Lysne, Anders (1996): Skjønnhetens lysglimt i tilværelsen. En samling artikler skrevet av Lysne og publisert av Pedagogisk forskningsinstitutt i anledning Lysne's 70-årsdag. Første artikkel er om Reciprocity of Normality and Abnormality. Rapport nr. 4 1996.
* Lysne, Anders (1999): Karakterer og kompetanse. Bind 1, Stridstema i norsk skolehistorie. AVA forlag, s. 331
* Lysne, Anders (2004). Karakterer og kompetanse, Bind 2, Kampen om skolen 1970–2000. s. 495
* Lysne, Anders (2006). Assessment Theory and Practice of Student's Outcomes in the Nordic Countries. Scandinavian Journal of Educational Research. Vol 50, 3, s. 327–359. (50-årsjubileums-nummer).
* Lysne, Anders (2014): Challenges for the School: Elective/Selective Mutism, School Phobia, Truancy Disorder, Aggressive Disorder. ECLECT Publisher, |89 s.

## Referanser